32010R0929
L 273/4
SLUŽBENI LIST EUROPSKE UNIJE
UREDBA KOMISIJE (EU) br. 929/2010
od 18. listopada 2010.
o izmjeni Uredbe (EZ) br. 1033/2006 u vezi s ICAO odredbama iz članka 3. stavka 1.
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 552/2004 Europskog parlamenta i Vijeća od 10. ožujka 2004. o interoperabilnosti Europske mreže za upravljanje zračnim prometom (Uredba o interoperabilnosti) (1), a posebno njezin članak 3. stavak 5.,
uzimajući u obzir Uredbu (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (2), a posebno njezin članak 8. stavak 1.,
budući da:
(1)
Prilog Uredbi Komisije (EZ) br. 1033/2006 od 4. lipnja 2006. o utvrđivanju zahtjeva o postupcima za planove leta u fazi prije polijetanja za jedinstveno europsko nebo (3) upućuje na različite odredbe koje je utvrdila Organizacija međunarodnog civilnog zrakoplovstva (dalje u tekstu: ICAO). Od donošenja Uredbe (EZ) br. 1033/2006 ICAO je izmijenio te odredbe. Upućivanja u Uredbi (EZ) br. 1033/2006 treba ažurirati kako bi se ispunile međunarodne zakonske obveze država članica i kako bi se osigurala usklađenost s međunarodnim regulatornim okvirom.
(2)
Uredbu (EZ) br. 1033/2006 treba stoga na odgovarajući način izmijeniti.
(3)
Mjere predviđene ovom Uredbom u skladu su s mišljenjem Odbora za jedinstveno nebo,
DONIJELA JE OVU UREDBU:
Članak 1.
U Prilogu Uredbi (EZ) br. 1033/2006, točke 1., 2. i 3. zamjenjuju se sljedećim:
„1.
Poglavlje 3., odjeljak 3.3 (Planovi leta) Prilog 2. ICAO-a - Pravila letenja (10. izdanje - srpanj 2005., uključujući sve izmjene do broja 42).
2.
Poglavlje 4. odjeljak 4.4 (Planovi leta) i Poglavlje 11. stavak 11.4.2.2 (Poruke o kretanju) ICAO PANS-ATM dokument 4444 (15. izdanje iz 2007. uključujući sve izmjene do broja 2).
3.
Poglavlje 2. (Planovi leta) i Poglavlje 6. stavak 6.12.3 (Procjene granica) Regionalnih dopunskih postupaka, dokument 7030, Europski (EUR) regionalni dopunski postupci (5. izdanje iz 2008. uključujući sve izmjene do broja 2).”
Članak 2.
Ova Uredba stupa na snagu dvadesetog dana nakon njezine objave u Službenom listu Europske unije.
Primjenjuje se od 15. studenoga 2012.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. listopada 2010.